અત્રે ઉલ્લેખનીય છે કે સમગ્ર કાશ્મીરમાં લોકો શબ-એ-કદ્ર મનાવી રહ્યા છે. તેઓ આખી રાત જાગે છે તેમજ કાશ્મીર ખીણની મસ્જિદો અને દરગાહોમાં રાતભર ઇબાદત કરે છે. વહીવટીતંત્રએ તકેદારીનાં પગલાંરૂપે શ્રીનગર શહેરના સાત પોલીસ સ્ટેશન વિસ્તારમાં લોકોની અવરજવર પર પ્રતિબંધ મૂકી દીધો હતો. અલગતાવાદીઓએ પુલવામા જિલ્લાના તાકાપોડા વિસ્તારમાં વિરોધ દરમિયાન એક નાગરિકની હત્યા વિરુદ્ધ જુમ્માની નમાજ બાદ વિરોધ દેખાવો કરવાનું એલાન આપ્યું છે. આ દરમિયાન કાયદો અને વ્યવસ્થાની સ્થિતિ જળવાઇ રહે તે હેતુસર પ્રતિબંધ મૂકયો છે.